b'\n_START_ARTICLE_\nToivo Marttala\n_START_PARAGRAPH_\nToivo Emanuel Marttala (12. syyskuuta 1922 Lapua \xe2\x80\x93 19. syyskuuta 2010 Keuruu) oli suomalainen helluntalaisliikkeen saarnaaja ja kirjailija._NEWLINE_Marttalan vanhemmat olivat ty\xc3\xb6mies Jaakko Vihtori Marttala ja Sanna Maria Salom\xc3\xa4ki. H\xc3\xa4n oli naimisissa vuodesta 1947 Rauha Astrid Blum\xc3\xa9nin kanssa._NEWLINE_Marttala toimi saarnaajana 18-vuotiaasta alkaen ensin Salossa ja sodan j\xc3\xa4lkeen Kouvolassa ja Voikkaalla. H\xc3\xa4n oli saarnaajana 1956\xe2\x80\x931974 Pohjois-Karjalassa ja viimeksi vuodesta 1974 Kuopiossa. El\xc3\xa4kkeelle j\xc3\xa4\xc3\xa4ty\xc3\xa4\xc3\xa4n h\xc3\xa4n oli viel\xc3\xa4 Lehij\xc3\xa4rvell\xc3\xa4 raamattuopiston johtajana ja opettajana.'